jkorsvik/nowiki_second_scrape_merged huggingface dataset:
1044 Teutonia

1044 Teutonia er en hovedbelteasteroide. Den ble oppdaget 10. mai 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Eksterne lenker ==
(en) 1044 Teutonias baneparametre hos JPL Small-Body Database 
(en) 1044 Teutonias oppføring hos Minor Planet Center
1045 Michela

1045 Michela er en hovedbelteasteroide. Den ble oppdaget 19. november 1924 av George Van Biesbroeck ved Yerkes Observatory i Williams Bay.


== Eksterne lenker ==
(en) 1045 Michelas baneparametre hos JPL Small-Body Database 
(en) 1045 Michelas oppføring hos Minor Planet Center
1046 Edwin

1046 Edwin er en hovedbelteasteroide. Den ble oppdaget 1. desember 1924 av George Van Biesbroeck ved Yerkes Observatory i Williams Bay.


== Eksterne lenker ==
(en) 1046 Edwins baneparametre hos JPL Small-Body Database 
(en) 1046 Edwins oppføring hos Minor Planet Center
1047 Geisha

1047 Geisha er en hovedbelteasteroide og går i bane innenfor asteroidefamilien Amneris. Den ble oppdaget 17. november 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Referanser ==


== Eksterne lenker ==
(en) 1047 Geishas baneparametre hos JPL Small-Body Database 
(en) 1047 Geishas oppføring hos Minor Planet Center
1048 Feodosia

1048 Feodosia er en hovedbelteasteroide. Den ble oppdaget 29. november 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Eksterne lenker ==
(en) 1048 Feodosias baneparametre hos JPL Small-Body Database 
(en) 1048 Feodosias oppføring hos Minor Planet Center
1049 Gotho

1049 Gotho er en hovedbelteasteroide. Den ble oppdaget 14. september 1925 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Eksterne lenker ==
(en) 1049 Gothos baneparametre hos JPL Small-Body Database 
(en) 1049 Gothos oppføring hos Minor Planet Center
1050 Meta

1050 Meta er en hovedbelteasteroide og går i bane innenfor asteroidefamilien Eunomia. Den ble oppdaget 14. september 1925 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Referanser ==


== Eksterne lenker ==
(en) 1050 Metas baneparametre hos JPL Small-Body Database 
(en) 1050 Metas oppføring hos Minor Planet Center
1051 Merope

1051 Merope er en asteroide i det ytre av hovedbeltet. Den ble oppdaget 16. september 1925 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Eksterne lenker ==
(en) 1051 Meropes baneparametre hos JPL Small-Body Database 
(en) 1051 Meropes oppføring hos Minor Planet Center
1052 Belgica

1052 Belgica er en hovedbelteasteroide og går i bane innenfor asteroidefamilien Flora. Den ble oppdaget 15. november 1925 av Eugène Joseph Delporte ved Observatoire Royal de Belgique i Uccle.


== Referanser ==


== Eksterne lenker ==
(en) 1052 Belgicas baneparametre hos JPL Small-Body Database 
(en) 1052 Belgicas oppføring hos Minor Planet Center
1053 Vigdis

1053 Vigdis er en hovedbelteasteroide. Den ble oppdaget 16. november 1925 av Max Wolf ved Landessternwarte Heidelberg-Königstuhl i Heidelberg.


== Eksterne lenker ==
(en) 1053 Vigdisʼ baneparametre hos JPL Small-Body Database 
(en) 1053 Vigdisʼ oppføring hos Minor Planet Center
1054 Forsytia

1054 Forsytia er en hovedbelteasteroide. Den ble oppdaget 20. november 1925 av Karl Wilhelm Reinmuth ved Landessternwarte Heidelberg-Königstuhl i Heidelberg.


== Eksterne lenker ==
(en) 1054 Forsytias baneparametre hos JPL Small-Body Database 
(en) 1054 Forsytias oppføring hos Minor Planet Center
Fátima Mernissi

Fátima Mernissi (født 27. september 1940 i Fez, Marokko, død 30. november 2015 i Rabat) var en marokkansk feministisk forfatter og sosiolog.
Mernissi ble født inn i en middelklassefamilie og fikk sin grunnutdannelse i en skole etablert av den nasjonalistiske bevegelsen, og hun fikk sin videregående utdanning i en skole finansiert av det franske protektoratet. I 1957 studerte hun statsvitenskap ved Sorbonne og ved Brandeis University, hvor hun fikk sin doktorgrad innenfor dette feltet. Mernissi begynte å arbeide som foreleser ved Mohammed V universitetet og underviste ved Faculté des Lettres mellom 1974 og 1981 innenfor temaer som metodikk, familiesosiologi og psykososiologi. Hun har blitt anerkjent internasjonalt hovedsakelig som en islamsk feminist.
Som en islamsk feminist, er Mernissi i stor grad opptatt av islam og kvinners rolle innenfor denne religionen. Hun har analysert den historiske utviklingen av islamsk tenkning og dens moderne manifestasjon. Gjennom en detaljert undersøkelse av innholdet i en suksesjon av profeten Muhammed, kaster Mernissi tvil om gyldigheten til mange av de uttalelsene og tradisjonene som er tilskrevet Muhammed, blant disse er underordningen av kvinner blant muslimer.
Mernissi har gjort diverse sosiologisk forskning for flere både nasjonale og internasjonale organisasjoner som f.eks. UNESCO i tillegg til å arbeide for marokkanske myndigheter. På slutten av 1970-tallet og på 1980-tallet har Mernissi bidratt til flere artikler til tidsskrifter og andre publikasjoner om kvinner i Marokko og kvinner og islam fra et moderne så vel som fra et historisk perspektiv. I 2003 ble Mernissi tildelt utmerkelsen Fyrsten av Asturias' pris for litteratur sammen med Susan Sontag fra USA.
Mernissi første bok, Beyond the Veil, ble utgitt i 1975. En revidert utgave ble utgitt i Storbritannia i 1985 og i USA i 1987. Beyond the Veil har blitt en klassiker, særlig innen antropologi og sosiologi på kvinner i den arabiske verden, middelhavsområdet og i det muslimske samfunn generelt. Hennes mest berømte bok er en kvasi-historisk studie av oppgavene til de forskjellige konene til Muhammad. Denne boken ble først utgitt på fransk i 1987, og deretter oversatt til engelsk i 1991. I 1995 publiserte Mernissi boken Dreams of Trespass: Tales of a Harem Girlhood.


== Referanser ==


== Eksterne lenker ==
(en) Fatima Mernissi – kategori av bilder, video eller lyd på Commons 
(en) Fátima Mernissi på Internet Movie Database
Stack-O-Tracks

Stack-O-Tracks er et samlealbum fra The Beach Boys, utgitt i 1968. Albumet inneholder instrumentalsporene til flere av bandets mest kjente sanger. Originalutgivelsen inneholdt også et hefte med sangenes akkorder, basslinjer, vokalinjer og tekster. 
Albumet blir regnet som et snodig forsøk av Capitol Records på å håve inn penger på Beach Boys-navnet. Men denne strategien slo feil, og albumet var det første fra bandet som ikke kom inn på Billboard 200 i USA. Albumet kom heller ikke på listen i Storbritannia. Albumet gikk raskt ut av opplag, og var ikke tilgjengelig på markedet igjen før nyutgivelsen på CD i 1990. 


== Sporliste ==
Alle sangene er skrevet av Brian Wilson og Mike Love, unntatt hvor annet er notert.


=== Side en ===
«Darlin'» – 2:12
«Salt Lake City» – 1:58
«Sloop John B» (trad. arr. B. Wilson) – 3:04
«In My Room» (B. Wilson, Gary Usher) – 2:13
«Catch a Wave» – 2:00
«Wild Honey» – 2:35
«Little Saint Nick» – 1:49


=== Side to ===
«Do It Again» – 2:11
«Wouldn't It Be Nice» (B. Wilson, Tony Asher, M. Love) – 2:11
«God Only Knows» (B. Wilson, T. Asher) – 2:37
«Surfer Girl» (B. Wilson) – 2:16
«Little Honda» – 1:36
«Here Today» (B. Wilson, T. Asher) – 3:06
«You're So Good to Me» – 1:55
«Let Him Run Wild» – 2:13Albumet ble i 1990 utgitt på nytt av Capitol Records i en «to-for-en»-utgivelse som Beach Boys' Party!/Stack-O-Tracks sammen med Beach Boys' Party! med tre bonusspor.

«Help Me, Rhonda» (instrumental) (B. Wilson)
«California Girls» (instrumental) (B. Wilson)
«Our Car Club» (instrumental) (B. Wilson, M. Love)


== Personell ==
Brian Wilson – piano, orgel, bass
Carl Wilson – gitar
Al Jardine – bass, gitar
Mike Love – saksofon
David Marks – gitar
Bruce Johnston – keyboard
Dennis Wilson – trommerAndre medvirkende

Medlemmer av The Wrecking Crew og andre studiomusikere (ukreditert)


== Eksterne lenker ==
(en) Stack-O-Tracks på Discogs 
(en) Stack-O-Tracks på MusicBrainz
Ángel González

Ángel González (født 6. september 1925 i Oviedo, død 12. januar 2008) var en stor spansk dikter av det tjuende århundre. 
González tok juridisk embetseksamen ved Universitetet i Oviedo og i 1950, flyttet han til Madrid for å arbeide i den sivile administrasjon. Det var i Madrid at han først begynte å skrive og publisere sin egen poesi, ble venner med mange av de ledende spanske forfattere som oppmuntret hans videre arbeid. Hans første diktsamling, Áspero mundo (Meget streng verden), ble en umiddelbar suksess. Hans andre bok vant den prestisjetunge prisen Antonio Machado Prize for Poetry. 
González publiserte åtte flere diktsamlinger og redigerte flere antologier. To av hans bøker har dukket opp i en engelsk oversettelse: Hard World and Other Poems (Princeton University Press, 1977, oversatt av Donald Walsh) og Astonishing World: The Selected Poems of Ángel González (Milkweed Editions, 1993, oversatt av Steven Ford Brown). González er også mottaker av Angel María de Lera Hispanism-prisen. I 1997 ble han utnevnt til styreleder ved Real Academia Española. Han underviste ved University of New Mexico mellom 1974 og 1994. Før hans død i januar 2008 i Madrid, delte han sin tid mellom å bo i New Mexico og Spania. Låtskriveren Joaquín Sabina dedikerte sangen Menos dos akk til González. Han ble tildelt Fyrsten av Asturias' pris for litteratur i 1985.


== Referanser ==
Calafat

Calafat er en by langs Donau i Dolj fylke i Romania. Mellom Calafat og den bulgarske byen Vidin er det oppført Calafat-Vidinbroen som er den andre broen over Donau mellom de to landene, etter Giurgiu-Ruse-broen.  
Byen ble grunnlagt i det 14. århundret av kolonialister fra Genova. Genoveserne beskjeftiget et stort antall skipsverftarbeidere som kalte seg calfats, av kalfatring, betegnelsen for å drive natene i et skip. Denne industrien ga så navn til byen. I 1854 ble russerne beseiret av den tyrkiske armeen under ledelse av Ahmet Pascha, etter et overraskelsesangrep.


== Referanser ==


== Eksterne lenker ==
Offisielt nettsted 
(en) Calafat – kategori av bilder, video eller lyd på Commons 
City population. Nettsted med opplysninger om areal og befolkningstall. Tysk og engelsk., besøkt 11. oktober 2015
Odda-ledningene

Odda-ledningene eller Oddaledningene er et tidligere kraftoverføringsanlegg mellom Tysso I kraftstasjon og Odda Smelteverk. De gjenværende jernmastene er trolig blant landets eldste stående kraftledningsmaster og er blitt vurdert som nasjonalt kulturhistorisk verdifulle i NVEs temaplan Kraftoverføringens kulturminner.
Kraftstasjonen i Tyssedal hadde trefase vekselstrømsgeneratorer som produserte 25 perioders strøm (Hz). Strøm med spenning inntil 12 kV ble utransformert overført via en 6,6 km lang kraftledning mellom Tyssedal og fabrikkene i Odda. Den første ledningen som ble bygget hadde seks kobberliner (med to kurser) à 110 mm². Mastene var i stor grad av tre, men i vinkelpunktene ble det brukt gittermaster av jern. Ledningene var i drift fra 4. mai 1908. 
Mellom 1909 – 1910 ble en ny overføringslinje til Odda bygget. Den andre ledningen gikk stort sett parallelt med den første, men lagt noe høyre i terrenget. For å unngå ledningsbrudd langs det mest rasutsatte terrenget ble det også sprengt ut en 700 meter lang tunnel under Tveitanuten.
Parallelt med utvidelsen av kraftstasjonen tiden 1911 – 1913 ble også overføringsledningene bygget om og forsterket. Trestolpene ble byttet ut og jernstolpene forsterket. Mastene som støttet spennet på rundt 250 meter over elven Tysso fikk doble jernmaster. Gittermastene hadde tre tverrarmer og linene var lagt opp i en regulær sekskant. De tolv kobberlinene ble skiftet ut med 12 aluminiumsledninger à 450 mm2. Tunnelen under Tveitanuten ble også forlenget til 1200 meter. Tunnelen hadde et kvadratisk tverrsnitt på 3 m² hvor seks liner ble montert på hver side tunnelen. I forbindelse med utvidelsen av cyanamidfabrikken i Odda ble det også lagt to jernbåndarmerte blykabler à 3 × 120 mm² i en grøft mellom masterekkene. Over elvene Tysso og Opo ble det bygget kabelbroer for cyanamidkablene.
Kraftledningene mellom Tyssedal og Odda var helt nødvendige bindeledd mellom kraftstasjonen og fabrikkene. De to Odda-ledningene var i drift fram til 1996 og de fungerte som reserveledninger fram til Odda Smelteverks konkurs i 2003. Linene er siden blitt demontert og de fleste mastene er tatt ned. Kabelbroen over Opo ble også revet i 2010. I dag står det igjen 16 master, fire ved Odda Smelteverk, to ved og på Bispen i Kvitura og ti i Tyssedal. Ledningstunnelen er intakt med muffehusene ved nordre og søndre synk.


== Litteratur ==
Jan Gravdal og Vidar Våde, Tyssefaldene – krafttak i 100 år 1906-2006, Tyssedal 2006.
Sissel Riibe, et al., Kraftoverføringens kulturminner, NVE, 2010.


== Eksterne lenker ==
NVE: Tysso I – Odda Smelteverk
Meteorologiåret 1837

Meteorologiåret 1837 er en oversikt over hendelser, prisvinnere, fødte og avdøde personer med tilknytning til meteorologi i 1837.


== Hendelser ==
28. september-9. oktober – Racer's Storm var en av de kraftigste og mest ødeleggende tropiske sykloner på 1800-tallet som forårsaket stor skade i de mange byene den passerte på sin vei. De sterkest berørte områdene var i Yucatán, Texas, Louisiana, Mississippi, Alabama, Florida, Georgia, Sør-Carolina, Nord-Carolina.


== Fødsler ==
21. juni – Wilhelm von Bezold, tysk fysiker og meteorolog (død 1907)


== Dødsfall ==


== Referanser ==
Álvaro Mutis

Álvaro Mutis Jaramillo (født 25. august 1923, død 22. september 2013) var en colombiansk forfatter som var bosatt i Mexico siden 1956. Han mottok en rekke litteraturpriser, blant annet den franske Prix Médicis (1989), Fyrsten av Asturias' pris for litteratur (1997) og den spanske Cervantes-prisen (2001).
Mutis begynte sin litterære løpebane som poet, og ga siden debuten La balanza (1947) ut diktsamlinger som Los elementos del desastre (1953), Reseña de los hospitales de ultramar (1959), Los trabajos perdidos (1961), Caravansary (1982) og Crónica y alabanza del reino (1985).Rundt 1960 begynte han å skrive romaner. Mest kjent er fortellingene om seileren Maqroll, utgitt mellom 1986 og 1993, og samlet i ett verk i 1996. Verket har blitt oversatt til flere språk, men ikke til norsk. Mutis fortalte at karakteren Maqroll hadde fulgt ham siden han skrev sine første dikt i 19-årsalderen. Da han begynte å skrive om ham i 1983, planla han å skrive et prosadikt, men det utviklet seg til å bli den første biten av en roman. I barndommen jobbet Mutis' far for det colombianske diplomatiet i Brussel, og familien reiste til Colombia med skip hver ferie. Som voksen tok Mutis jobber som brakte han ut på nye, lange skipsreiser, blant annet for Standard Oil, og han oppga både reisene og menneskene han møtte underveis som viktige inspirasjonskilder for fortellingene om Maqroll.


== Referanser ==


== Eksterne lenker ==
(en) Álvaro Mutis – kategori av bilder, video eller lyd på Commons 
(en) Álvaro Mutis på Internet Movie Database 
(en) Álvaro Mutis på Discogs
Meteorologiåret 1817

Meteorologiåret 1817 er en oversikt over hendelser, prisvinnere, fødte og avdøde personer med tilknytning til meteorologi i 1817.


== Hendelser ==
Alexander von Humboldt får publisert et globalskala kart av middeltemperatur, den aller første globale klimaanalysen.


== Fødsler ==
29. januar - William Ferrel, amerikansk meteorolog (død 1891)
13. april – Hans Christian Printz, norsk lege, meteorolog og botaniker, også kjent som en stor samler (død 1910)
10. oktober – C. H. D. Buys Ballot, nederlandsk kjemiker og meteorolog (død 1890)


== Dødsfall ==
Claudio Rodríguez Fer

Claudio Rodríguez Fer (født i 1956 i Lugo, Galicia) er en galisisk forfatter av poesi, fortellinger og essays på galisisk. Flere av hans litterære verker er oversatt til engelsk og en rekke andre språk.


== Referanser ==
Jóhan Hendrik Winther Poulsen

Jóhan Hendrik Winther Poulsen (1934–2022) var en færøysk lingvist. Han var professor i nordiske språk ved Fróðskaparsetur Føroya i Tórshavn.
Han studerte engelsk, latin og norrønt ved Københavns Universitet og Háskóli Íslands og tok magistergraden (mag.art.) i nordisk filologi i 1966. Han var dosent ved University of Illinois fra 1967 til 1968, deretter ved Fróðskaparsetur Føroya. Han ble utnevnt til professor i nordiske språk, særlig færøysk, i 1986. Han emeriterte i 1997.Han stod bak et omfattende ordboksarbeid og mange nyord i færøysk som er blitt tatt i alminnelig bruk. Noen eksempler er telda («datamaskin»), tyrla («helikopter»), fløga («CD») og flogbóltur («volleyball»). Han drev også mye navnerådgivning og populærvitenskapelig formidling om språk.I 1991 ble han tildelt M.A. Jacobsens Heiðursløn for faglitteratur.
Han var formann i Føroya Fróðskaparfelag fra 1985 til 1988 og formann i Føroyska málnevndin fra 1985 til 1997.
Han vokste opp i Skopun, hvor hans far, Niels Winther Poulsen, var lærer. Han giftet seg i 1964 med Birna, født Patursson.


== Referanser ==


== Litteratur ==
Jóhan Hendrik W. Poulsen; Anfinnur Johansen; Hans Joensen (2004). Mál í mæti: greinasavn eftir Jóhan Hendrik W. Poulsen útgivið í sambandi við sjeyti ára føðingardag hansara 20. juni 2004 (færøysk). Tórshavn: Føroya Fróðskaparfelag. ISBN 99918-41-84-9. CS1-vedlikehold: Flere navn: forfatterliste (link)
Nation of Gods and Earths

The Nation of Gods and Earths (også kjent som NGE, the Five-Percent Nation eller Five Percenters) er en afroamerikansk religiøs organisasjon, etablert i 1964 i Harlem, Manhattan, New York City. Grunnleggeren Clarence Smith (1928–1969) er mest kjent som Clarence 13X, og omtales av menighetsmedlemmene som «Allah». Bevegelsen kan oppfattes som en avlegger fra Nation of Islam (NOI). Selv om NGE ytre sett kan oppfattes som en religiøs organisasjon, velger medlemmene selv å beskrive NGE som en livsstil.
Smiths lære var et «esoterisk, numerologisk system». Etter hans død har menigheten utviklet seg videre, og «befinner seg nær tradisjonell new age, både i menneske- og verdenssyn».På 1980-tallet hadde NGE stor oppslutning blant hiphop-artister.


== Tekster på norsk ==
To tekster fra NGE er utgitt på norsk i antologien Svart Messias, 2011.


== Referanser ==


== Eksterne lenker ==
allahsnation.net offisiell hjemmeside
Ted Swedenburg : Islam in the Mix: Lessons of the Five Percent
Meteorologiåret 1822

Meteorologiåret 1822 er en oversikt over hendelser, prisvinnere, fødte og avdøde personer med tilknytning til meteorologi i 1822.


== Hendelser ==


== Fødsler ==
16. februar – Francis Galton, britisk antropolog, utforsker, oppfinner, statistiker, meteorolog og en pioner innen eugenikk (død 1911)
23. april – Karl Jelinek, østerriksk meteorolog (død 1876)


== Dødsfall ==


== Referanser ==
Meteorologiåret 1835

Meteorologiåret 1835 er en oversikt over hendelser, prisvinnere, fødte og avdøde personer med tilknytning til meteorologi i 1835.


== Hendelser ==


== Fødsler ==
16. mai – Henrik Mohn, norsk meteorolog (død 1916)


== Dødsfall ==
Ben Ammi

Ben Ammi Ben-Israel (hebraisk: בן עמי בן-ישראל; «sønn av mitt folk», født Ben Carter 12. oktober 1939, død 	27. desember 2014) var en amerikansk rabbiner og grunnleggeren av The African Hebrew Israelites of Jerusalem, en av flere grupper med afroamerikanske jøder.
Han var inspirert av Wentworth Arthur Matthew, og ledet A-Beta Hebrew Cultural Center i Chicago fra 1966. Han var opptatt av at USAs svarte befolkning måtte «bryte opp fra fangenskapet», en formulering som bygger på en sammenligning mellom israelsfolkets slavetid i Egypt og afroamerikanernes status i USA. I 1967 ledet han en gruppe på 350 som utvandret til Liberia, og siden til Israel i 1969. Menighetens status i Israel var lenge uavklart. 


== Tekster på norsk ==
Et utdrag fra hans bok Gud, den svarte mann og sannheten er utgitt på norsk i antologien Svart Messias, 2011.


== Eksterne lenker ==
kingdomofyah.com
Erklæring fra israelsk UD om Ben Ammis menighet
«Förgyllda Äpplet» (1601)

«Förgyllda Äpplet» var en svensk gallion, et orlogsskip sjøsatt i 1601, bygd av skipsbygger Thomas Nilsson den yngre på Åland. Det var et stort skip på 800 tonn i deplasement med en besetning på 450 mann, hvorav femti båtmenn ifølge opplysninger fra 1609.
Under utbrytningen av Kalmarkrigen i 1611 seilte den dansk-norske flåten til Kalmarsund for å blokkere den strategiske viktige festningsbyen Kalmar. Der ble flere skip satt i brann for at disse ikke skulle falle i hendene på danskene. «Förgyllda Äpplet» var et av skipene.


== «Förgyllda Äpplet» ==
Ved sjøsettingen den 5. august 1601 var orlogsfartøyet et relativt stort skip med en kjøllengde på 48 alner, (svensk alen betyr 0,594 m) og 12 alner bredde i slag, som betyr knekket mellom bunnen og skipssiden av skroget, og 19 alner bredde i overlöppet, relingen med det åpne dekket på fartøyet. En interessant opplysning var «18 alner framstäv hänger». Andre opplysninger mente «Förgyllda Äpplet» var på 138 fot lengde, 38 fot bredde og 15 fot dypgang. Ved bruk av alnet oversatt til meter ble det 28,512 meter i kjøllengden, og med svensk fot på 0,297 m får man 40,9 meter.
Etter å ha blitt levert i 1602, ble det overført til Stockholm for å få nytt rigging og en bestykning, som et storskip i den svenske flottan hadde «Förgyllda Äpplet» fire master, en besetning på femti sjømann og 400 krigsfolk samt rundt femti kanoner. Det var et av de største krigsskipene i Sverige fram til forliset ved Barösund i Östergötlands skjærgård i sommeren 1609. En bergingsoperasjon ble startet, og i det neste året var «Förgyllda Äpplet» berget og ført til flåtebasen i Kalmar for reparasjon. Men før reparasjonene var avsluttet og skipet kunne returneres til krigsflåten, erklærte den dansk-norske kongen Christian IV krig mot Sverige i april 1611.
Den danske hæren kom til Kalmar den 3. mai og startet en beleiring, støttet av en eskadre som blokkerte sjøvegen mot nord. Etter byens fall den 27. mai ble alle fartøyene i havnen inkludert storskipet «Förgyllda Äpplet» som aldri fikk avfyrt sitt våpen i strid, stukket i brann. Tapet av storskipet som var det neste største orlogsfartøy i Sverige etter «Förgyllda Vasen» på 900 tonn, gikk ubemerket i historien.


== Eksterne lenker ==
Svenska örlogsfartyg 1599-1610
Wentworth Arthur Matthew

Wentworth Arthur Matthew (født 23. juni 1892, trolig på Saint Kitts, død 3. desember 1973) var en amerikansk rabbiner og grunnleggeren av Commandment Keepers i Harlem, en av flere grupper med afroamerikanske jøder som uttrykk for svart nasjonalisme.
Han var inspirert av Marcus Garvey, og hans Universal Negro Improvement Association. Matthew mente at svarte jøder var de opprinnelige jødene, og at hvite jøder var khazarer som hadde konvertert; ergo mente han også at svarte jøder ikke var konvertitter, men at de vendte tilbake til sin opprinnelige religion. 


== Tekster på norsk ==
Hans artikkel Svart jødedom i Harlem er utgitt på norsk i antologien Svart Messias, 2011.


== Referanser ==


== Eksterne lenker ==
BlackJews.org: Rabbi Wentworth Arthur Matthew
Konfliktåret 1835

Konfliktåret 1835 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1835.


== Pågående kriger ==
Kaukasuskrigene (1817-1864)
Imamatet Kaukasus på den ene siden
Russland på den andre siden
Den sjette Xhosa-krigen (1834-1836)
Den første karlistkrigen (1833-1839)
Karlister som støttet Don Carlos, hertug av Molina og portugisiske lojale til Mikael I av Portugal på den ene siden
Liberalister (Isabelinos eller Cristinos) som støttet Isabella II av Spania og hennes regentmor Maria Christina av De to Siciliersamt Frankrike, Storbritannia og portugisiske lojale til Maria II av Portugal på den andre siden.


== Hendelser ==
2. oktober – Texasrevolusjonen – Slaget ved Gonzáles: meksikanske soldater forsøker å avvæpne folket i Gonzales, men møter kraftig motstand fra en hastig samlet milits.
9. desember – Hæren til Republikken Texas inntar San Antonio.
20. desember – Texas uavhengighetserklæring undertegnes i Goliad, Texas.
28. desember – USA: Floridakrigen bryter ut.


== Fødsler ==


== Dødsfall ==